   ميلبورن (ويب ڊيسڪ) آسٽريلوي ڪرڪيٽ ٽيم جي فاسٽ بالر مچل اسٽارڪ گهرواريءَ جي ميچ ڏسڻ لاءِ ٽيم کي ڇڏي ڏنو. مچل اسٽارڪ وومينز ٽي ٽوئنٽي ورلڊ ڪپ جو فائنل ڏسڻ لاءِ ميلبورن ايندو، جتي عالمي ڪپ جي فيصلائتي ميچ آسٽريليا ۽ ڀارت جي ٽيمن وچ ۾ سڀاڻي کيڏي ويندي. مچل اسٽارڪ ڏکڻ آفريقا جي دوري تي موجود هو پر پنهنجي گهرواري ڪرڪيٽر اليسا هيلي کي فائنل ۾ ايڪشن ۾ ڏسڻ لاءِ هن اختيارين کي موڪل جي درخواست ڪئي، جنهن کانپوءِ فاسٽ بالر کي ميلبورن وڃڻ جي اجازت ملي.